ROMÂNIA

CASA NAȚIONALĂ DE PENSII PUBLICE

Strada Latină nr. 8, sector 2 București  
Tel.: 021.316.94.08; fax: 021.316.88.61

ORDIN

Nr. din

Președintele Casei Naționale de Pensii Publice, domnul Daniel BACIU, numit în baza Deciziei nr. 238/05.05.2020 a Prim - ministrului Guvernului României;

Având în vedere:

Legea nr. 282/2023 pentru modificarea şi completarea unor acte normative din domeniul pensiilor de serviciu şi a Legii nr. 227/2015 privind Codul fiscal,

Legea nr. 360/2023 privind sistemul public de pensii,

Legea nr. 216/2015privind acordarea pensiei de serviciu membrilor Corpului diplomatic şi consular al României, cu modificările şi completările ulterioare,

Dispozițiile art. 124 din Normele de aplicare a prevederilor Legii nr. 360/2023 privind sistemul public pensii, aprobate prin Hotărârea Guvernului nr. 181/2024,

În baza art. 9 din Statutul Casei Naționale de Pensii Publice aprobat prin Hotărârea Guvernului nr. 118/2012, emite următorul:

ORDIN

Art.1 - În vederea aplicării prevederilor Legii nr. 216/2015privind acordarea pensiei de serviciu membrilor Corpului diplomatic şi consular al României, cu modificările şi completările ulterioare, se aprobă formularele de: *Decizii pentru stabilirea pensiei de serviciu cu regimul unei pensii pentru limită de vârstă, Decizii pentru stabilirea pensiei de urmaș,* prevăzute în anexele la prezentul Ordin, astfel:

- **Anexa nr. 1** la prezentul Ordin: *„Decizie privind acordarea pensiei de serviciu, care are regimul unei pensii pentru limită de vârstă, în baza art.1 din Legea nr. 216/2015 privind acordarea pensiei de serviciu membrilor Corpului diplomatic și consular al României” -* se va utiliza în cazul persoanelor prevăzute la art. 1 din lege (Ministerul Afacerilor Externe) care îndeplinesc condițiile de acordare a pensiei de serviciu doar după data de 1 ianuarie 2024 și totodată, îndeplinesc condițiile pentru acordarea pensiei pentru limită de vârstă din sistemul public de pensii sau au calitatea de pensionari ai sistemul public de pensii la data solicitării pensiei de serviciu;

- **Anexa nr. 2** la prezentul Ordin: *„Decizie privind acordarea pensiei de serviciu, care are regimul unei pensii pentru limită de vârstă, în baza art.1 din Legea nr. 216/2015 privind acordarea pensiei de serviciu membrilor Corpului diplomatic și consular al României” -* se va utiliza în cazul persoanelor prevăzute la art. 1 din lege (Ministerul Afacerilor Externe) care îndeplinesc condițiile de acordare a pensiei de serviciu doar după data de 1 ianuarie 2024 și nu îndeplinesc condițiile pentru acordarea pensiei pentru limită de vârstă din sistemul public de pensii la data solicitării pensiei de serviciu;

- **Anexa nr. 3** la prezentul Ordin: *„Decizie privind acordarea pensiei de serviciu, care are regimul unei pensii pentru limită de vârstă, în baza art.3 din Legea nr. 216/2015 privind acordarea pensiei de serviciu membrilor Corpului diplomatic și consular al României” -* se va utiliza în cazul persoanelor prevăzute la art. 3 din lege (Departamentul de Comerţ Exterior) care îndeplinesc condițiile de acordare a pensiei de serviciu doar după data de 1 ianuarie 2024 și totodată, îndeplinesc

condițiile pentru acordarea pensiei pentru limită de vârstă din sistemul public de pensii sau au calitatea de pensionari ai sistemul public de pensii la data solicitării pensiei de serviciu;

- **Anexa nr. 4** la prezentul Ordin: *„Decizie privind acordarea pensiei de serviciu, care are regimul unei pensii pentru limită de vârstă, în baza art.3 din Legea nr. 216/2015 privind acordarea pensiei de serviciu membrilor Corpului diplomatic și consular al României” -* se va utiliza în cazul persoanelor prevăzute la art. 3 din lege (Departamentul de Comerţ Exterior) care îndeplinesc condițiile de acordare a pensiei de serviciu doar după data de 1 ianuarie 2024 și nu îndeplinesc condițiile pentru acordarea pensiei pentru limită de vârstă din sistemul public de pensii la data solicitării pensiei de serviciu;

- **Anexa nr. 5** la prezentul Ordin: *„Decizie privind acordarea pensiei de serviciu, care are regimul unei pensii pentru limită de vârstă, în baza art. XVI alin. (5) din Legea nr. 282/2023 pentru modificarea şi completarea unor acte normative din domeniul pensiilor de serviciu şi a Legii nr. 227/2015 privind Codul fiscal" -* se va utiliza în cazul persoanelor care au realizat vechime în Ministerul Afacerilor Externe, au îndeplinit condițiile de acordare a pensiei de serviciu până la data de 1 ianuarie 2024 și la data solicitării pensiei de serviciu îndeplinesc condițiile pentru acordarea pensiei pentru limită de vârstă din sistemul public de pensii sau au calitatea de pensionari ai sistemul public de pensii;

- **Anexa nr. 6** la prezentul Ordin: *„Decizie privind acordarea pensiei de serviciu, care are regimul unei pensii pentru limită de vârstă, în baza art. XVI alin. (5) din Legea nr. 282/2023 pentru modificarea şi completarea unor acte normative din domeniul pensiilor de serviciu şi a Legii nr. 227/2015 privind Codul fiscal" -* se va utiliza în cazul persoanelor care au realizat vechime în Ministerul Afacerilor Externe, au îndeplinit condițiile de acordare a pensiei de serviciu până la data de 1 ianuarie 2024 și la data solicitării pensiei de serviciu nu îndeplinesc condițiile pentru acordarea pensiei pentru limită de vârstă din sistemul public de pensii;

- **Anexa nr. 7** la prezentul Ordin: *„Decizie privind acordarea pensiei de serviciu, care are regimul unei pensii pentru limită de vârstă, în baza art. XVI alin. (5) din Legea nr. 282/2023 pentru modificarea şi completarea unor acte normative din domeniul pensiilor de serviciu şi a Legii nr. 227/2015 privind Codul fiscal” -* se va utiliza în cazul persoanelor care au realizat vechime în Departamentul de Comerţ Exterior, au îndeplinit condițiile de acordare a pensiei de serviciu până la data de 1 ianuarie 2024 și la data solicitării pensiei de serviciu îndeplinesc condițiile pentru acordarea pensiei pentru limită de vârstă din sistemul public de pensii sau au calitatea de pensionari ai sistemul public de pensii;

- **Anexa nr. 8** la prezentul Ordin: *„Decizie privind acordarea pensiei de serviciu, care are regimul unei pensii pentru limită de vârstă, în baza art. XVI alin. (5) din Legea nr. 282/2023 pentru modificarea şi completarea unor acte normative din domeniul pensiilor de serviciu şi a Legii nr. 227/2015 privind Codul fiscal" -* se va utiliza în cazul persoanelor care au realizat vechime în Departamentul de Comerţ Exterior, au îndeplinit condițiile de acordare a pensiei de serviciu până la data de 1 ianuarie 2024 și la data solicitării pensiei de serviciu nu îndeplinesc condițiile pentru acordarea pensiei pentru limită de vârstă din sistemul public de pensii;

- **Anexa nr. 9** la prezentul Ordin: *„Decizie privind acordarea pensiei de urmaş în baza Legii nr. 216/2015 privind acordarea pensiei de serviciu membrilor Corpului diplomatic și consular al României" -* se va utiliza în cazul în care susținătorul decedat nu beneficia de pensie de serviciu sau, la data decesului, era în plată cu o pensie de serviciu plafonată sub imperiul O.U.G. 59/2017 sau a Legii nr. 282/2023;

- **Anexa nr. 10** la prezentul Ordin: *„Decizie privind acordarea pensiei de urmaş în baza Legii nr. 216/2015 privind acordarea pensiei de serviciu membrilor Corpului diplomatic și consular al României" -* se va utiliza în cazul în care susținătorul decedat beneficia de pensie de serviciu neplafonată stabilită până la data intrării în vigoare a O.U.G. 59/2017.

Art. 2 - Deciziile prevăzute la art. 1 se emit în două exemplare care cuprind în clar numele și prenumele Directorului Executiv sau, după caz, ale Directorului Executiv Adjunct al Direcției stabiliri și plăți prestații sau ale șefului casei locale, din care un exemplar va fi comunicat solicitantului, iar cel de al doilea va fi arhivat la dosarul beneficiarului.

Art. 3 - Semnarea deciziei de către Directorul Executiv Adjunct al Direcției stabiliri și plăți prestații sau de către șeful casei locale se face după obținerea delegării competenței aprobată de Președintele CNPP.

Art. 4 - Direcțiile de specialitate din cadrul Casei Naționale de Pensii Publice care au vizat prezentul Ordin și conducerea caselor teritoriale de pensii vor duce la îndeplinire prevederile prezentului Ordin.

Art. 5 - Anexele nr.1 - 10 fac parte integrantă din prezentul Ordin.

Art. 6 - Prezentul ordin se publică în Monitorul Oficial al României, Partea I.

**PREȘEDINTE**

**CASA NAȚIONALĂ DE PENSII PUBLICE**

**Daniel BACIU**

Vizat pentru îndeplinirea condiţiilor legale:

**SECRETAR GENERAL**

**Vasilica-Valentina ROBU**

**DIRECŢIA ASIGURĂRI SOCIALE ŞI ALTE DREPTURI PREVĂZUTE DE LEGI SPECIALE**

**Tatiana NICOLAU**

**DIRECŢIA GENERALĂ DOCUMENTE DE PLATĂ ȘI SUPORT OPERAȚIONAL**

**Carmen ANDREI**

**DIRECȚIA GENERALĂ JURIDICĂ ŞI CONTROL,**

**Nicoleta DINA**

**DIRECŢIA RESURSE UMANE**

**Gabriel IONESCU**